KOMMISSIONEN FOR DE EUROPÆISKE FÆLLESSKABER 
Bruxelles, den 19.01.1999 
KOM(1999)16 endelig udg. 
96/0161 (COD) 
UDTALELSE FRA KOMMISSIONEN 
i henhold til EF-traktatens artikel 189 B, stk. 2, litra d), 
om Europa-Parlamentets ændring til Rådets fælles holdning til 
forslag til 
EUROPA-PARLAMENTETS OG RÅDETS DIREKTIV 
om visse aspekter af forbrugerkøb og garantier i forbindelse hermed 
OM ÆNDRING AF KOMMISSIONENS FORSLAG 
i henhold til EF-traktatens artikel 189 A, stk. 2 
BEGRUNDELSE 
I - Procedure 
Den 18. juni 1996 vedtog Kommissionen forslaget til direktiv om forbrugerkøb og 
garantier i forbindelse hermed. 
Det Økonomiske og Sociale Udvalg afgav udtalelse på sit 340. plenarmøde den 27. og 
28. november 1996. 
Den 10. marts 1998 vedtog Europa-Parlamentet en lovgivningsbeslutning med 
udtalelse fra Europa-Parlamentet, efter forslag fra ordfører Annemarie Kuhn. Derefter 
fremsatte Kommissionen et ændret forslag den 31. marts 1998. 
Den 24. april 1998 indgik Rådet en politisk aftale, hvorpå den fælles holdning blev 
fastlagt formelt den 24. september 1998. 
Den 25. september 1998 fremlagde Kommissionen sin meddelelse om Rådets fælles 
holdning for Europa-Parlamentet. 
Efter forslag fra ordfører Annemarie Kuhn, vedtog Europa-Parlamentet den 17. 
december 1998 hendes indstilling ved andenbehandling om den fælles holdning. 
I henhold til traktatens artikel 189 B, stk. 2, litra d), skal Kommissionen afgive 
udtalelse til Rådet om de ændringsforslag, Parlamentet har vedtaget. I dette tilfælde 
medfører denne udtalelse en ændring af Kommissionens forslag i henhold til artikel 
189 A, stk. 2. 
II - Bemærkninger til ændringsforslagene 
Europa-Parlamentets ændringsforslag kan opdeles i flere kategorier. De vedrører 
direktivets retsgrundlag, dets anvendelsesområde, princippet om at en vare skal være i 
overensstemmelse med købsaftalen, bestemmelserne om gennemførelse af 
forbrugernes rettigheder, muligheden for at udelukke sælgers ansvar, producentansvar 
og de afsluttende bestemmelser. 
X 
1. Retsgrundlag 
Ændringsforslag nr. 1 tager sigte på at supplere direktivets retsgrundlag med 
traktatens artikel 129 A, særlig stk. 1, litra a). Selvom Kommissionen ikke beholder 
dette ændringsforslag i sit ændrede forslag, foreslår den dog som et kompromis med 
henblik på den resterende del af lovgivningsproceduren at indsætte en ny betragtning, 
som giver udtryk for den tanke, at Fællesskabet for at fremme forbrugernes interesser 
og sikre et højt forbrugerbeskyttelsesniveau bidrager til at beskytte forbrugernes 
økonomiske interesser ved foranstaltninger, som det vedtager inden for rammerne af 
det indre marked. Denne betragtning svarer til teksten i den nye artikel 153 i 
Amsterdam-traktaten. 
2. Anvendelsesområde 
Ændringsforslag nr. 11, som tager sigte på at udvide direktivets anvendelsesområde, 
medtages ikke, for formuleringen af artiklen i den fælles holdning svarer til en 
lignende bestemmelse i Wien-konventionen af 1980 om internationale købsaftaler. Da 
en række bestemmelser i direktivforslaget svarer til de relevante bestemmelser i 
Wien-konventionen, er det ønskeligt at bevare denne parallelisme i det omfang, det er 
muligt. Medlemsstaterne kan under alle omstændigheder vælge at se bort fra denne 
bestemmelse ved at anvende minimumsklausulen, når direktivet omsættes til national 
ret. 
3. Princippet om at en vare skal være i overensstemmelse med købsaftalen 
Ændringsforslag nr. 3, 12 og 15 medfører nogle ændringer af princippet om, at en 
vare skal være i overensstemmelse med købsaftalen, og af dets gennemførelse. 
Det første af disse ændringsforslag medtages ikke, for Europa-Parlamentet foreslår 
ikke at ændre formuleringen af den tilsvarende bestemmelse i selve teksten, og den 
nuværende udgave af betragtningen svarer bedre til den pågældende artikels 
nuværende udformning. 
Kommissionen indsætter heller ikke ændringsforslag nr. 12. Da formuleringen af den 
artikel, som ændringsforslaget har til formål at ændre, svarer til formuleringen af en 
tilsvarende bestemmelse i Wien-konventionen fra 1980, er det hensigtsmæssigt at 
undlade at foretage en ændring og bevare parallelismen. Medlemsstaterne kan under 
alle omstændigheder vælge at se bort fra denne bestemmelse ved at anvende 
minimumsklausulen, når direktivet omsættes til national ret. 
Ændringsforslag nr. 15, som svarer til et praktisk behov, medtages derimod i det 
ændrede forslag, dog med visse ændringer. Ændringerne burde gøre det muligt at løse 
de problemer, som Rådet anførte under førstebehandlingen, og som førte til, at Rådet 
forkastede ændringsforslaget. 
3 
4. Bestemmelser om gennemførelse af forbrugernes rettigheder 
Kommissionen medtager af lovtekniske grunde ikke ændringsforslag nr. 33. 
Betragtningerne i et direktiv er forklaringer, som skal gøre det lettere at fortolke 
artiklerne. Betragtning 14 har særlig til formål at forklare, at det er umuligt at 
omlevere brugte varer - som følge af deres særlige karakter. Med denne 
fyldestgørende forklaring i den pågældende betragtning er det ikke hensigtsmæssigt at 
indsætte en henvisning i artikel 3 til betragtningen. 
Kommissionen medtager heller ikke ændringsforslag nr. 18. Den havde faktisk 
tilsluttet sig den fælles holdning, hvor Rådet fastholder rækkefølgen. 
Ændringsforslaget er ikke nødvendigt, for i artikel 3, stk. 2, i den fælles holdning 
hedder det allerede, at varen skal bringes i overensstemmelse uden omkostninger. 
I det ændrede forslag har Kommissionen endvidere afklaret et potentielt 
forståelsesproblem i visse sprogversioner (vedrørende artikel 3, stk. 4), som blev 
omtalt i begrundelsen til Rådets fælles holdning og også anført under Parlamentets 
andenbehandling. Ændringen er i overensstemmelse med den forklaring af 
bestemmelsens indhold, som Rådet har givet i sin begrundelse. 
5. Muligheden for at udelukke sælgers ansvar 
I henhold til ændringsforslag nr. 34 kan medlemsstaterne i forbindelse med aftaler om 
køb af kunstgenstande, samlerobjekter eller endog antikviteter bestemme, at parterne 
har mulighed for ved aftale at udelukke ethvert ansvar for sælgers vedkommende. 
Kommissionen har ikke medtaget dette ændringsforslag, for den mener, at 
bestemmelsen i praksis ville kunne sætte erhvervsudøvende sælgere i stand til 
systematisk at udelukke deres ansvar i de almindelige salgsbetingelser. 
6. Producentansvar 
Kommissionen medtager ikke ændringsforslag nr. 5, for det svarer ikke til en 
bestemmelse i direktivet. 
Kommissionen har medtaget ændringsforslag nr. 19. Ændringsforslaget svarer til en 
hensigtsmæssig forenkling af teksten, for det er klart, at den endelige sælger, i sin 
egenskab af erhvervsudøvende, kan give afkald på sin ret til at rejse krav over for den 
ansvarlige. 
7. Afsluttende bestemmelser 
Ændringsforslag nr. 25, 26, 27 og 28 vedrører de afsluttende bestemmelser i 
direktivet. 
Kommissionen medtager for det første ændringsforslag nr. 25. Direktivet har bl.a. til 
formål at sikre, at der findes en fælles minimumsstandard i samtlige medlemsstater, 
og at forbrugeren har mulighed for at udnytte alle fordelene ved det indre marked. 
Med henblik på at sikre disse mål er det af afgørende betydning, at forbrugeren 
<1 
informeres om disse nye rettigheder og om, at forbrugerne har en række fælles 
rettigheder i samtlige medlemsstater. 
Ændringsforslag nr. 26 medtages også, dog med visse redaktionelle ændringer, som 
har til formål at sikre en bedre lovgivningsmæssig udformning. Ændringsforslaget 
svarer faktisk til en hensigtsmæssig supplerende ændring efter, at direktiv 98/27 om 
søgsmål med påstand om forbud er trådt i kraft. 
Derimod er ændringsforslag nr. 27 og 28 ikke medtaget. Ændringsforslag nr. 27 om 
klagemuligheder anses for at være alt for kompliceret og vedrører alt for mange 
spørgsmål, som ligger uden for direktivets anvendelsesområde. Disse spørgsmål kan 
ikke behandles tilfredsstillende i denne forbindelse. Med hensyn til ændringsforslag 
nr. 28 havde Kommissionen tilsluttet sig Rådets fælles holdning. 
III - Ændret forslag 
Under hensyntagen til det i det foregående anførte og i overensstemmelse med artikel 
189 A, stk. 2, medtages ændringsforslag nr. 15, 19, 25 og 26 i Kommissionens 
ændrede forslag. 
5 
Ændret forslag til Europa-Parlamentet og Rådets direktiv om 
køb af forbrugsvarer og forbrugsgarantier 
Fælles holdning Ændret forslag 
For at fremme forbrugernes interesser og 
sikre et højt forbrugerbeskyttelsesniveau 
bidrager Fællesskabet til at beskytte 
forbrugernes økonomiske interesser ved 
foranstaltninger, som det vedtager inden 
for rammerne af det indre marked. 
Artikel 2, stk. 5 
5. En manglende overensstemmelse, der 
skyldes forkert installation af 
forbrugsvaren, betragtes som varens 
manglende overensstemmelse, når 
installation af varen indgår i købsaftalen 
og er udført af sælger eller på dennes 
vegne. 
Artikel 3, stk. 4 
4. Hvis forbrugeren hverken er berettiget 
til at kræve afhjælpning eller omlevering, 
eller hvis sælgeren ikke har afhjulpet 
eller omleveret inden for rimelig tid og 
uden væsentlig ulempe for forbrugeren, 
kan forbrugeren kræve et passende afslag 
i prisen eller hæve købet. 
Artikel 4 
Regresret 
Hvis den endelige sælger er ansvarlig 
over for forbrugeren for en manglende 
overensstemmelse, som skyldes en 
handling eller en undladelse begået af 
producenten, en tidligere sælger i samme 
aftalekæde eller en anden mellemmand, 
skal den endelige sælger have ret til at 
rejse krav over for den ansvarlige person 5. En manglende overensstemmelse, der 
skyldes forkert installation af 
forbrugsvaren, betragtes som varens 
manglende overensstemmelse, når 
installation af varen indgår i købsaftalen 
og er udført af sælger eller på dennes 
vegne. Dette gælder ligeledes, hvis varen, 
som skal installeres af forbrugeren, er 
blevet installeret af denne, og den 
ukorrekte installation skyldes en mangel i 
den skriftlige installationsvejledning. 
4. Hvis forbrugeren hverken er berettiget 
til at kræve afhjælpning eller omlevering, 
eller hvis sælgeren ikke har afhjulpet eller 
omleveret inden for rimelig tid eller uden 
væsentlig ulempe for forbrugeren, kan 
forbrugeren kræve et passende afslag i 
prisen eller hæve købet. 
Hvis den endelige sælger er ansvarlig 
over for forbrugeren for en manglende 
overensstemmelse, som skyldes en 
handling eller en undladelse begået af 
producenten, en tidligere sælger i samme 
aftalekæde eller en anden mellemmand, 
skal den endelige sælger have ret til at 
rejse krav over for den ansvarlige person 
G 
i aftalekæden, medmindre han har givet 
afkald på denne ret. Det afgøres efter 
national lovgivning, mod hvilken eller 
hvilke ansvarlige personer den endelige 
sælger kan rejse krav, og hvilke 
beføjelser og betingelser for udøvelsen 
heraf der finder anvendelse. i aftalekæden. Det afgøres efter national 
lovgivning, mod hvilken eller hvilke 
ansvarlige personer den endelige sælger 
kan rejse krav, og hvilke beføjelser og 
betingelser for udøvelsen heraf der finder 
anvendelse. 
Artikel 9 
Information af forbrugerne 
Medlemsstaterne fastsætter 
foranstaltninger med henblik på at 
orientere forbrugerne om den nationale 
lovgivning til gennemførelse af dette 
direktiv og opfordrer, hvis det er 
hensigtsmæssigt, erhvervsorganisationer 
til at orientere forbrugerne om deres 
rettigheder. 
Artikel 10 
Retsforskrifter 
I bilaget til Europa-Parlamentets og 
Rådets direktiv 98/27/EF(1) af 19.5.1998 
om søgsmål med påstand om forbud på 
området beskyttelse af forbrugernes 
interesser indsættes følgende : 
"10) Europa-Parlamentets og Rådets 
direktiv 99/.. ./EF om køb af forbrugsvarer 
og forbrugsgarantier (EFT L ... af ... 
1999, s...)". 
(1)EFTL 166 af 11.6.1998, s. 51. 
% 
ISSN 0254-1459 
KOM(99) 16 endelig udg. 
DOKUMENTER 
DA 06 10 01 02 
Katalognummer : CB-CO-99-010-DA-C 
Kontoret for De Europæiske Fællesskabers Officielle Publikationer 
L-2985 Luxembourg 
&